Էդ.Աթայանը թողել է գիտական ու հրապարակախոսական հարուստ ժառանգություն. բազմաթիվ մենագրություններ և շուրջ վեց տասնյակ հոդվածներ: Առավել արժեքավոր են նրա «Կառուցվածքային շարահյուսության առարկան և հիմնական հասկացությունները» (ռուս., Եր., 1968), «Լեզվական ոլորտի կազմակերպման և գործառման հայեցակերպերը (ռուս., Եր., 1976), «Լեզվական աշխարհի ներքին կերպավորումը և արտաքին վերաբերությունը» (Եր., 1981), «Լեզու և արտալեզվական իրականություն. գոյաբանական համեմատման փորձը» (ռուս., Եր., 1987), «Ազատությունը որպես գաղափար և որպես իրականություն» (ռուս., Եր., 1992) մենագրությունները: 1980-1990-ականներին նա հանդես է եկել նաև հրապարակախոսական բազմաթիվ հոդվածներով: